pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.แผนไทย -ม.สยาม ร่วมมือทางวิชาการ พัฒนาบุคลากร วิจัยสมุนไพรไทย
วันจันทร์ที่ 6 กันยายน 2564
ก.แผนไทย -ม.สยาม ร่วมมือทางวิชาการ พัฒนาบุคลากร วิจัยสมุนไพรไทย
กระทรวงสาธารณสุข โดยกรมการแพทย์แผนไทยและการแพทย์ทางเลือกกับมหาวิทยาลัยสยาม ลงนามบันทึกข้อตกลงความร่วมมือทางวิชาการและบริการด้านการแพทย์แผนไทยและการแพทย์ทางเลือก ส่งเสริมสนับสนุน วิจัยและพัฒนาบุคลากร การรักษาพยาบาล และสมุนไพรไทย
กระทรวงสาธารณสุข โดยกรมการแพทย์แผนไทยและการแพทย์ทางเลือกกับมหาวิทยาลัยสยาม ลงนามบันทึกข้อตกลงความร่วมมือทางวิชาการและบริการด้านการแพทย์แผนไทยและการแพทย์ทางเลือก ส่งเสริมสนับสนุน วิจัยและพัฒนาบุคลากร การรักษาพยาบาล และสมุนไพรไทยให้เป็นที่ยอมรับระดับสากล
วันนี้ (6 กันยายน 2564) ที่กระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานและสักขีพยาน ในพิธีบันทึกข้อตกลงความร่วมมือทางวิชาการและบริการด้านการแพทย์แผนไทยและการแพทย์ทางเลือก ระหว่างกรมการแพทย์แผนไทยและการแพทย์ทางเลือก โดยแพทย์หญิงอัมพร เบญจพลพิทักษ์อธิบดีกรมการแพทย์แผนไทยและการแพทย์ทางเลือก กับมหาวิทยาลัยสยาม โดย ดร.พรชัย มงคลวนิชอธิการบดี มหาวิทยาลัยสยามโดยมีคณะผู้บริหารทั้ง 2 หน่วยงานร่วมเป็นสักขีพยานในพิธี
นายแพทย์เกียรติภูมิกล่าวว่า ความร่วมมือที่เกิดขึ้นในครั้งนี้ เป็นการส่งเสริมสนับสนุนศึกษาวิจัยและพัฒนาด้านสมุนไพรทางการแพทย์ ด้านบุคลากร ด้านรักษาพยาบาลแบบบูรณาการ ทั้งการแพทย์แผนไทย การแพทย์แผนจีนและการแพทย์ทางเลือก ซึ่งทั้ง 2 หน่วยงาน มีเจตนารมณ์เดียวกันที่จะสืบสานและพัฒนาศาสตร์การแพทย์แผนไทยให้เป็นที่ยอมรับระดับสากล นับเป็นจุดเริ่มต้นที่ดีที่จะร่วมกันผลักดันการศึกษาวิจัยและพัฒนาสมุนไพร เกิดองค์ความรู้เทคโนโลยี และนวัตกรรมใหม่ๆ เกี่ยวกับสมุนไพรกัญชา กัญชง ฟ้าทะลายโจร กระชายขาว และสมุนไพรอื่น ให้สามารถนํามาใช้ในการดูแล ป้องกัน และฟื้นฟูสุขภาพ หรือนํามาใช้เป็นยารักษาผู้ป่วยร่วมกันการรักษาแพทย์แผนปัจจุบัน ถือเป็นทางเลือกในการรักษาอีกทางหนึ่ง
แพทย์หญิงอัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก กล่าวว่า ที่ผ่านมากรมการแพทย์แผนไทยฯ ได้กําหนดนโยบายและทิศทางการพัฒนางานด้านการแพทย์แผนไทยและการแพทย์ทางเลือกของประเทศ ในการผลิตหลักสูตร ส่งเสริมสนับสนุนงานวิจัยสมุนไพรไทยมาอย่างต่อเนื่อง อาทิ หลักสูตรการดูแลผู้สูงอายุด้วยศาสตร์การแพทย์แผนไทยและการแพทย์ผสมผสาน หลักสูตรการเพิ่มพูนประสบการณ์การใช้ยาแผนไทยและยาในบัญชียาหลักแห่งชาติ (First Line Drug) หลักสูตรการใช้กัญชาทางการแพทย์แผนไทย สนับสนุนทุนวิจัยให้กับคณาจารย์ที่ต้องการทําวิจัยด้านศาสตร์การแพทย์แผนไทยและการแพทย์ การลงนามบันทึกข้อตกลงกับมหาวิทยาลัยสยามในครั้ง จะเป็นอีกหนึ่งภารกิจที่จะขับเคลื่อนและร่วมมือกันผลิตหลักสูตรการแพทย์แผนไทย การแพทย์แผนจีน และการแพทย์ทางเลือก รวมทั้งวิจัยพัฒนาสมุนไพร ให้สามารถนําไปใช้กับระบบบริการสุขภาพได้อย่างมีประสิทธิภาพ ทั้งนี้ พร้อมขยายผลนําไปสู่ความร่วมมือในด้านอื่นๆ ต่อไป
ด้านดร.พรชัย กล่าวว่า มหาวิทยาลัยสยาม เป็นองค์กรการศึกษาที่มีบทบาทสร้างบัณฑิตในหลายแขนง มีประสบการณ์ในการวิจัยพัฒนาด้านต่าง ๆ อย่างต่อเนื่อง โดยเฉพาะด้านสมุนไพรทางการแพทย์ จึงมีเจตนารมณ์ที่จะร่วมมือกับกรมการแพทย์แผนไทยและการแพทย์ทางเลือก แลกเปลี่ยนข้อมูลและองค์ความรู้ทางวิชาการเกี่ยวกับสมุนไพรไทย วิจัยพัฒนาผลิตภัณฑ์สมุนไพรใหม่ๆ และผลิตหลักสูตรเพื่อพัฒนาบุคลากรให้มีความรู้ความสามารถ นําไปประยุกต์ใช้บูรณาการร่วมกับการแพทย์แผนปัจจุบันในการดูแลสุขภาพประชาชนได้อย่างมีประสิทธิภาพ
**************************** 6 กันยายน 2564
รัฐบาลไทย-ข่าวทำเนียบรัฐบาล-รมว.ยุติธรรม หารือ ศาล-ป.ป.ส. ถกแนวทางรับมือประมวลกฎหมายยาเสพติดใหม่ เพื่อให้การบังคับใช้ไปทิศทางเดียวกัน ให้ผู้ปฏิบัติทำงานได้ง่าย เน้นยึดทรัพย์ตัดวงจรให้คนกลัวไม่กล้ายุ่งเกี่ยว
วันศุกร์ที่ 10 กันยายน 2564
รมว.ยุติธรรม หารือ ศาล-ป.ป.ส. ถกแนวทางรับมือประมวลกฎหมายยาเสพติดใหม่ เพื่อให้การบังคับใช้ไปทิศทางเดียวกัน ให้ผู้ปฏิบัติทํางานได้ง่าย เน้นยึดทรัพย์ตัดวงจรให้คนกลัวไม่กล้ายุ่งเกี่ยว
รัฐมนตรีว่าการกระทรวงยุติธรรม หารือ ศาล-ป.ป.ส. ถกแนวทางรับมือประมวลกฎหมายยาเสพติดใหม่ เพื่อให้การบังคับใช้ไปทิศทางเดียวกัน ให้ผู้ปฏิบัติทํางานได้ง่าย เน้นยึดทรัพย์ตัดวงจรให้คนกลัวไม่กล้ายุ่งเกี่ยว เล็งเชิญ UNODC ร่วมคุยแนวทางปฏิบัติสากล
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า เมื่อวันที่ 9 ก.ย. ตนได้ประชุมเพื่อพิจารณาแนวทางการปฏิบัติเกี่ยวกับการบังคับใช้ร่างประมวลกฎหมายยาเสพติด ร่วมกับ นายธนวัชร นิติกาญจนา ที่ปรึกษา รมว.ยุติธรรม นายวิชัย ไชยมงคล เลขาธิการ ป.ป.ส. นายสาคร ตั้งวรรณวิบูลย์ ผู้พิพากษาศาลฎีกา นายปกรณ์ ยิ่งวรการ ผู้พิพากษาศาลชั้นต้นประจําสํานักประธานศาลฎีกา นายรุ่งศักดิ์ วงศ์กระสันต์ รองประธานแผนกคดียาเสพติดในศาลอุธรณ์ และหน่วยงานที่เกี่ยวข้อง โดยเป็นการปรึกษาขอความรู้ ให้การบังคับใช้กฎหมายฉบับนี้เดินหน้าไปได้ เพราะตามนโยบายการป้องกันและปราบปรามยาเสพติดของตนนั้น จะเน้นมุ่งเน้นไปยังการสืบสาวหาตัวหัวหน้าผู้สั่งการ และการยึดทรัพย์ทลายเครือข่ายเป็นหลัก ซึ่งกฎหมายฉบับนี้จะมีเรื่องใหม่ๆ เช่น การยึดทรัพย์ตามมูลค่า หรือแวลูเบท ดังนั้นเราต้องหารือกับหน่วยงานต่างๆที่เกี่ยวข้อง คือ ศาล อัยการ ตํารวจ ป.ป.ส.รวมไปถึงกรมสอบสวนคดีพิเศษ(ดีเอสไอ) เพราะเป็นหน่วยงานหลักในการบังคับใช้กฎหมาย
นายสมศักดิ์ กล่าวอีกว่า ทางศาลและอัยการ ขอไปศึกษารายละเอียดของกฎหมาย เพื่อที่จะได้หาวิธีการปฏิบัติที่ง่าย และยังมีข้อกฎหมายบางมาตราที่อาจจะต้องตีความให้ชัดเจน เพื่อให้การบังคับใช้เป็นไปในแนวทางเดียวกัน และชี้แจงต่อผู้ปฏิบัติให้เข้าใจได้ง่าย เช่น การรวบรวมพยานหลักฐานในการดําเนินคดี การยึดทรัพย์ในกรณีที่จับกุมผู้ทําผิดได้และจับไม่ได้ การบังคับใช้กฎหมายย้อนหลังซึ่งต้องมีการชั่งน้ําหนักระหว่างเรื่องสิทธิมนุษยชนกับการปกป้องสังคม นอกจากนี้ทางศาลยุติธรรม ยังได้ขอให้กรมราชทัณฑ์ประสานงานร่วมกันในการสํารวจผู้ต้องขังในคดียาเสพติด เพราะกฎหมายใหม่จะมีการปรับโทษ บางส่วนอาจจะได้รับการปล่อยตัว จึงต้องมีการสํารวจร่วมกันเหมือนกรณีคดีพืชกระท่อม และการประชุมในครั้งต่อไปจะมีการเชิญผูแทนจาก UNODC มาร่วมหารือด้วย เพื่อพูดคุยถึงแนวทางการบังคับใช้กฎหมายยาเสพติดและแนวทางของต่างประเทศว่าเขายึดหลักการอะไรบ้าง เพื่อให้การทํางานของเราเป็นไปตามหลักสากลด้วย
"พวกที่ค้ายาเราจะใช้การบังคับใช้กฎหมายแบบกฎหมายอื่นไม่ได้ เพราะถือเป็นการฆ่าคนทางอ้อมและเป็นสิ่งที่ทําลายสังคมและประเทศ ดังนั้นเราต้องทําให้เขาหวาดกลัวไม่กล้าที่จะทําผิด ซึ่งหากเราจะเน้นไปที่การยึดทรัพย์ตัดวงจร เราต้องทําให้การยึดทรัพย์ทําได้ง่าย ตนเชื่อว่าหากเรายึดทรัพย์เครือข่ายได้หมด คนก็จะไม่กล้าขาย เพราะค้ายาเสพติดไม่ใช่แค่ติดคุก แต่จะถูกยึดทรัพย์จนหมดตัว ดังนั้นเราจึงต้องช่วยกันคิด ว่าแนวทางใดที่จะทําให้การปฏิบัติทําได้ง่าย เพราะถ้าหากเรายังทําแบบเดิมเหมือนเมื่อก่อน ปีหนึ่งๆยึดได้ไม่เท่าไรและยาเสพติดก็ไม่ลดลงเลย"นายสมศักดิ์ กล่าว
/////
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยืนยันผู้ป่วยโควิด-19 ทุกสิทธิ/ทุกระดับอาการ ต้องเข้าถึงระบบการรักษา สธ. เริ่มใช้ UCEP Plus 16 มี.ค. นี้ ขณะที่ ผู้ติดเชื้อโควิด - 19 รายใหม่วันนี้ รวม 24,592 ราย
วันเสาร์ที่ 12 มีนาคม 2565
โฆษกรัฐบาลเผย นายกฯ ยืนยันผู้ป่วยโควิด-19 ทุกสิทธิ/ทุกระดับอาการ ต้องเข้าถึงระบบการรักษา สธ. เริ่มใช้ UCEP Plus 16 มี.ค. นี้ ขณะที่ ผู้ติดเชื้อโควิด - 19 รายใหม่วันนี้ รวม 24,592 ราย
โฆษกรัฐบาลเผย นายกฯ ยืนยันผู้ป่วยโควิด-19 ทุกสิทธิ/ทุกระดับอาการ ต้องเข้าถึงระบบการรักษา สธ. เริ่มใช้ UCEP Plus 16 มี.ค. นี้ ขณะที่ ผู้ติดเชื้อโควิด - 19 รายใหม่วันนี้ รวม 24,592 ราย ผลตรวจ ATK พบผู้ติดเชื้อเข้าข่ายเพิ่ม 20,385 คน
วันนี้ (12 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นบริหารจัดการโควิด-19 โดยให้ผู้ติดเชื้อเข้าถึงการดูแลรักษา ในทุกระดับอาการ หลังครม.เห็นชอบหลักเกณฑ์เบิกจ่าย ผู้ป่วยสีเหลืองสีแดงตามเกณฑ์ที่ สพฉ.กําหนด สามารถเข้ารักษาได้ทุกที่โดยไม่เสียค่าใช้จ่าย ส่วนผู้ป่วยสีเขียวรักษาฟรีที่สถานพยาบาลในเครือข่ายสิทธิบัตรทองหรือประกันสังคม หรือสิทธิข้าราชการตามสิทธิของตนเอง และหากอาการเปลี่ยนเป็นระดับสีเหลืองหรือสีแดง ให้ส่งต่อไปยังโรงพยาบาลอื่นโดยใช้สิทธิ UCEP Plus กรณีผู้ป่วยโควิด 19 หรือ UCEP Plus ซึ่งจะเริ่มใช้ในวันที่ 16 มีนาคม นี้
ทั้งนี้ ผู้ประกันตนที่ติดเชื้อโควิดกลุ่มสีเขียว สามารถเข้าโรงพยาบาลคู่สัญญาของประกันสังคมได้ทุกแห่ง ไม่จําเป็นต้องเป็นโรงพยาบาลที่ลงทะเบียนไว้ โดยไม่ต้องเสียค่าใช้จ่ายจนสิ้นสุดการรักษา ส่วนกรณีกลุ่มสีเหลืองหรือสีแดง สามารถเข้าโรงพยาบาลได้ทั้งรัฐและเอกชน โดยประกันสังคมจะเข้าไปร่วมจ่ายทั้งหมด หากมีข้อสงสัยสามารถโทรสายด่วน 1506 กด 1
สําหรับผู้ติดเชื้อโควิด - 19 รายใหม่วันนี้ รวม 24,592 ราย จําแนกเป็นผู้ป่วยจากในประเทศ 24,540 ราย ผู้ป่วยมาจากต่างประเทศ 52 ราย ผู้ป่วยสะสม 937,806 ราย (ตั้งแต่ 1 มกราคม 2565) หายป่วยกลับบ้าน 21,371 ราย หายป่วยสะสม 742,953 ราย (ตั้งแต่ 1 มกราคม 2565) ผู้ป่วยกําลังรักษา 226,151 ราย เสียชีวิต 68 ราย ล่าสุดการให้บริการวัคซีน โควิด-19 สะสมอยู่ที่ 125,817,112 โดส เข็มที่ 1 ฉีดสะสม 54,283,906 โดส เข็มที่ 2 ฉีดสะสม 49,946,069 โดส เข็มที่ 3 ฉีดสะสม 19,749,175 โดส เข็มที่ 4 ฉีดสะสม 1,837,962 โดส
........................
รัฐบาลไทย-ข่าวทำเนียบรัฐบาล-สำนักงานปลัดกระทรวงยุติธรรมศึกษาดูงานการดำเนินงานตามมาตรฐานการให้บริการของศูนย์ราชการสะดวก (Government Easy Contact Center : GECC)
วันพฤหัสบดีที่ 2 ธันวาคม 2564
สํานักงานปลัดกระทรวงยุติธรรมศึกษาดูงานการดําเนินงานตามมาตรฐานการให้บริการของศูนย์ราชการสะดวก (Government Easy Contact Center : GECC)
สํานักงานปลัดกระทรวงยุติธรรมศึกษาดูงานการดําเนินงานตามมาตรฐานการให้บริการของศูนย์ราชการสะดวก (Government Easy Contact Center : GECC)
ในวันพฤหัสบดีที่ ๒ ธันวาคม ๒๕๖๔ เวลา ๐๙.๐๐ น. ณ สํานักงานบังคับคดีแพ่งกรุงเทพมหานคร ๔ กรมบังคับคดี นางอรัญญา ทองน้ําตะโก รองปลัดกระทรวงยุติธรรม นําคณะผู้บริหาร และเจ้าหน้าที่สํานักงานปลัดกระทรวงยุติธรรม ศึกษาดูงานการดําเนินงานตามมาตรฐานการให้บริการของศูนย์ราชการสะดวก (Government Easy Contact Center : GECC) โดยมีนางทัศนีย์ เปาอินทร์ รองอธิบดี รักษาราชการแทนอธิบดีกรมบังคับคดี นายอนุชิต เสียงใหญ่ ผู้ตรวจราชการกรม นางสาวนภัสวรรณ สันติสุข ผู้อํานวยการสํานักงานบังคับคดีแพ่งกรุงเทพมหานคร ๔ นางสาวนิรมล สุขวิไล ผู้อํานวยการสํานักงานบังคับคดีแพ่งกรุงเทพมหานคร ๑ และคณะเจ้าหน้าที่จากกรมบังคับคดี ให้การต้อนรับ โอกาสนี้ รองปลัดกระทรวงยุติธรรม ได้แสดงความยินดีกับกรมบังคับคดีที่ผ่านการตรวจประเมินและได้รับการรับรองมาตรฐานการให้บริการของศูนย์ราชการสะดวก ประจําปี พ.ศ. ๒๕๖๔ ในระดับก้าวหน้า
ซึ่งการศึกษาดูงานในครั้งนี้ เป็นการดําเนินงานตามนโยบายและแนวทางของศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในด้านการพัฒนางานบริการสํานักงานปลัดกระทรวงยุติธรรมเพื่อก้าวสู่สํานักงานปลัดกระทรวงยุติธรรม ๔.๐ มิติการยึดประชาชนเป็นศูนย์กลาง (Citizen Centric Government) ด้วยการยกระดับหน่วยงานที่มีงานบริการใกล้ชิดประชาชนทั้งส่วนกลางและส่วนภูมิภาค สู่มาตรฐานการให้บริการศูนย์ราชการสะดวก หรือ GECC เพื่อให้หน่วยงานเกิดการบริการที่มีประสิทธิภาพ มีมาตรฐาน และสร้างความเชื่อมั่นให้แก่ประชาชนที่เดินทางมาขอรับบริการกับหน่วยงานของรัฐ เพื่อนํามาปรับปรุง และจัดทําแผนปฏิบัติการ พัฒนายกระดับประสิทธิภาพงานบริการสู่มาตรฐานศูนย์ราชการสะดวก (GECC) ทั้งในระดับส่วนกลาง และส่วนภูมิภาค โดยกําหนดหน่วยงานนําร่อง ในส่วนกลาง คือ ศูนย์บริการร่วมกระทรวงยุติธรรม สํานักงานกองทุนยุติธรรม และส่วนภูมิภาค คือ สํานักงานยุติธรรมจังหวัด โดยจะนําร่องจํานวน ๔ แห่ง คือ สํานักงานยุติธรรมจังหวัดเชียงใหม่ สํานักงานยุติธรรมจังหวัดนครราชสีมา สํานักงานยุติธรรมจังหวัดพิษณุโลก และสํานักงานยุติธรรมจังหวัดอุดรธานี และจะขยายไปยังสํานักงานยุติธรรมจังหวัดทั่วประเทศต่อไป
รองปลัดกระทรวงยุติธรรม ได้กล่าวว่า ขอให้คณะที่มาศึกษาดูงาน นําความรู้ เทคนิค วิธีการที่ได้รับการถ่ายทอดไปดําเนินการ การได้มาศึกษาดูงานจากหน่วยงานที่ได้รับรางวัลจะทําให้ทุกคนเห็นภาพการดําเนินการที่ชัดเจนมากยิ่งขึ้น พร้อมทั้งนํากลับไป “ปรับปรุง - ปรับใช้ - ปรับเปลี่ยน” การดําเนินงานเพื่อให้สํานักงานปลัดกระทรวงยุติธรรม สามารถดําเนินงานได้ตามมาตรฐานศูนย์ราชการสะดวก และหน่วยงานสามารถทําหน้าที่ให้คําแนะนํา และอํานวยความสะดวกแก่ประชาชนให้เกิดการบริการที่มีประสิทธิภาพ มีมาตรฐานและสร้างความเชื่อมั่นให้แก่ประชาชนที่มาติดต่อราชการได้อย่างแท้จริง
รัฐบาลไทย-ข่าวทำเนียบรัฐบาล-กทม. เตรียมพร้อมศูนย์พักคอยฯ (CI) 40 แห่ง รองรับผู้ป่วยโควิด-19 ที่อาจเพิ่มสูงขึ้น
วันพฤหัสบดีที่ 6 มกราคม 2565
กทม. เตรียมพร้อมศูนย์พักคอยฯ (CI) 40 แห่ง รองรับผู้ป่วยโควิด-19 ที่อาจเพิ่มสูงขึ้น
.....
จากสถานการณ์โรคโควิด-19 สายพันธุ์โอมิครอน ที่ขณะนี้มีแนวโน้มจํานวนผู้ติดเชื้อเพิ่มสูงขึ้น กรุงเทพมหานคร (กทม.) จึงเร่งเตรียมความพร้อมบุคลากร เตียงพยาบาล ยา เวชภัณฑ์ เครื่องมือทางการแพทย์ รวมถึงสถานที่รองรับผู้ป่วย โดยเฉพาะศูนย์พักคอยเพื่อส่งต่อ (Community Isolation) จํานวน 40 แห่ง ที่สามารถรับผู้ป่วยได้ถึง 5,066 เตียง
.
สําหรับศักยภาพเตียงใน รพ. ล่าสุด มีจํานวนทั้งสิ้น 25,345 เตียง แบ่งเป็น รพ. หลัก 2,922 เตียง/ รพ. สนาม 2,898 เตียง/ Hospitel 19,525 เตียง ที่พร้อมให้บริการ แต่เพื่อความไม่ประมาท ขอให้ประชาชนปฏิบัติตนตามมาตรการทางสาธารณสุขอย่างเคร่งครัด พร้อมเข้ารับการฉีดวัคซีนโควิด-19 ตามกําหนด เพื่อป้องกันและลดอัตราการแพร่เชื้อ - เสียชีวิต
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. ย้ำ! ฉีดวัคซีนโควิด - ไข้หวัดใหญ่พร้อมกันได้ ช่วยลดเสี่ยงติดเชื้อช่วงฤดูฝน
วันศุกร์ที่ 22 กรกฎาคม 2565
สธ. ย้ํา! ฉีดวัคซีนโควิด - ไข้หวัดใหญ่พร้อมกันได้ ช่วยลดเสี่ยงติดเชื้อช่วงฤดูฝน
.....
กระทรวงสาธารณสุข เผยขณะนี้เป็นช่วงฤดูฝน นอกจากโรคโควิด-19 ที่มีแนวโน้มการติดเชื้อเพิ่มขึ้นแล้ว ยังมีโอกาสติดเชื้อไวรัสไข้หวัดใหญ่เพิ่มมากขึ้นด้วย ซึ่งทั้ง 2 โรคเป็นโรคติดเชื้อระบบทางเดินหายใจ และมีอาการคล้ายกัน การใช้มาตรการป้องกันตนเองจากโรคโควิด-19 ทั้งการเว้นระยะห่าง ล้างมือ และสวมหน้ากากอนามัยเมื่ออยู่ร่วมกับผู้อื่น ช่วยป้องกันการติดเชื้อไข้หวัดใหญ่ได้เช่นกัน
.
พร้อมแนะนําประชาชนที่เป็นกลุ่มเสี่ยง ที่ยังไม่ได้รับวัคซีนโควิด-19 สามารถเข้ารับการฉีดวัคซีนไข้หวัดใหญ่พร้อมวัคซีนโควิด-19 โดยไม่ต้องเว้นระยะห่าง เพื่อสร้างภูมิคุ้มกันให้ร่างกาย ซึ่งจะช่วยลดความเสี่ยงการติดเชื้อ ลดอาการป่วยรุนแรงและเสียชีวิตจากทั้ง 2 โรคได้
.
7 กลุ่มเสี่ยง ที่จําเป็นต้องได้รับการฉีดวัคซีน สามารถเข้ารับบริการได้ฟรีในสถานบริการของกระทรวงสาธารณสุขหรือจุดบริการฉีดวัคซีนใกล้บ้าน
1. หญิงตั้งครรภ์อายุครรภ์มากกว่า 4 เดือนขึ้นไป
2. เด็กอายุ 6 เดือน - 2 ปี
3. ผู้ป่วย 7 โรคเรื้อรัง คือ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย เบาหวาน และมะเร็งที่ได้รับยาเคมีบําบัด
4. ผู้สูงอายุมากกว่า 65 ปีขึ้นไป
5. ผู้พิการทางสมองที่ช่วยเหลือตนเองไม่ได้
6. โรคธาลัสซีเมียและผู้ที่ภูมิคุ้มกันบกพร่อง รวมผู้ติดเชื้อเอชไอวีที่มีอาการ
7. โรคอ้วน ผู้มีน้ําหนักมากกว่า 100 กก. หรือมีค่าดัชนีมวลกาย (BMI) มากกว่า 35 กก./ตรม.
Cr. กระทรวงสาธารณสุข
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บริษัท ขนส่ง จำกัด จัดรถโดยสารนำผู้ป่วยติดเชื้อ COVID-19 กลุ่มสีเขียว รักษาตัวที่ภูมิลำเนา รอบที่ 3
วันพุธที่ 4 สิงหาคม 2564
บริษัท ขนส่ง จํากัด จัดรถโดยสารนําผู้ป่วยติดเชื้อ COVID-19 กลุ่มสีเขียว รักษาตัวที่ภูมิลําเนา รอบที่ 3
เน้นย้ําผู้ป่วยที่ต้องการกลับภูมิลําเนาต้องลงทะเบียนผ่าน สปสช. เท่านั้น ไม่สามารถ Walk in ได้
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคมเปิดเผยว่า วันที่ 4 สิงหาคม 2564 บขส. ได้รับการติดต่อจากสถาบันการแพทย์ฉุกเฉินแห่งชาติ (สพฉ.) นํารถโดยสารไปรับผู้ป่วยติดเชื้อไวรัส COVID-19 กลุ่มสีเขียว กลับไปรักษาตัวที่จังหวัดอํานาจเจริญ จํานวน 11 คน โดยรถโดยสาร บขส. จะออกจากกรมการขนส่งทหารบก บางเขน เวลา 21.00 น. ทั้งนี้ บขส. ได้จัดรถโดยสารร่วมสนับสนุนนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่มีข้อสั่งการให้หน่วยงานในสังกัดร่วมสนับสนุนการปฏิบัติหน้าที่ในการส่งต่อการดูแลผู้ป่วยติดเชื้อไวรัส COVID-19 หรือผู้ได้รับผลกระทบจากการแพร่ระบาดของโรคติดเชื้อไวรัส COVID-19 ให้ได้รับความช่วยเหลือโดยเร็ว ซึ่งพนักงานของ บขส. และรถโดยสารที่เข้าร่วมภารกิจนี้ ได้ผ่านการอบรมจาก สพฉ. แล้ว รวมทั้ง บขส. ได้มีการปรับปรุงรถโดยสารให้ได้มาตรฐาน ตามที่กระทรวงสาธารณสุขกําหนด เช่น กั้นห้องโดยสารระหว่างพนักงานขับรถและผู้โดยสาร ปรับระบบปรับอากาศบนรถ และหุ้มบริเวณเบาะด้วยพลาสติก เพื่อป้องกันการแพร่ระบาด
บขส. ดําเนินการรับ - ส่งผู้ป่วย กลุ่มสีเขียว ตามที่ได้รับการประสานจาก สพฉ. เท่านั้น ไม่สามารถ
รับ - ส่งผู้ป่วย ที่เดินทางมาเอง (Walk in) ได้ จึงขอย้ําให้ผู้ป่วยที่ประสงค์จะเดินทางกลับไปรักษาอาการป่วยด้วยโรค COVID-19 ที่ภูมิลําเนา โปรดติดต่อแจ้งความประสงค์ขอกลับไปรักษาตัวที่ภูมิลําเนา ได้ที่
สํานักงานหลักประกันสุขภาพแห่งชาติ (สปสช.) โทรศัพท์ 1330 กด 15 หรือกรอกข้อมูลได้ที่ https://crmdci.nhso.go.th
อย่างไรก็ดี บขส. พร้อมดําเนินการตามนโยบายของกระทรวงคมนาคม ซึ่งร่วมกับกระทรวงสาธารณสุข ในการเป็นหน่วยงานสนับสนุน ดูแลผู้ป่วยอย่างเต็มที่ เพื่อส่งผู้ป่วยจากกรุงเทพฯ กลับสู่ภูมิลําเนาได้อย่างปลอดภัย
รัฐบาลไทย-ข่าวทำเนียบรัฐบาล-“ชัยวุฒิ” หนุนไทยเจ้าภาพ DigiTech ASEAN Thailand 2021 อีเว้นท์ออนไลน์แห่งอาเซียนหนุนธุรกิจเทคโนโลยีและดิจิทัล
วันพุธที่ 3 พฤศจิกายน 2564
“ชัยวุฒิ” หนุนไทยเจ้าภาพ DigiTech ASEAN Thailand 2021 อีเว้นท์ออนไลน์แห่งอาเซียนหนุนธุรกิจเทคโนโลยีและดิจิทัล
“ชัยวุฒิ” หนุนไทยเจ้าภาพ DigiTech ASEAN Thailand 2021 อีเว้นท์ออนไลน์แห่งอาเซียนหนุนธุรกิจเทคโนโลยีและดิจิทัล
“ชัยวุฒิ” รมว.ดีอีเอส หนุนผู้ประกอบการไทยเป็นเจ้าภาพ จัดงานแสดงสินค้าและเทคโนโลยีดิจิทัล ผ่านรูปแบบออนไลน์ 24-26 พ.ย.นี้ เปิดเวทีรวมผู้ประกอบการกว่า 100 แบรนด์จากทั้งในไทยและต่างประเทศ คาดมีผู้เข้าร่วมชมงานผ่านแพลตฟอร์มออนไลน์กว่า 3,500 ราย
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า ประเทศไทยเตรียมเปิดงานจัดแสดงสินค้าและเทคโนโลยีด้านดิจิทัลระดับอาเซียน ภายใต้ชื่องาน DigiTech ASEAN Thailand 2021 Online Event ในวันที่ 24-26 พ.ย. นี้ โดยเป็นการจัดงานผ่านรูปแบบออนไลน์ รวบรวมผู้ประกอบการด้านเทคโนโลยีและดิจิทัลกว่า 100 แบรนด์จากทั้งในไทยและต่างประเทศ อาทิ สิงคโปร์, ฮ่องกง, เกาหลีใต้, ญี่ปุ่น เป็นต้น คาดว่าจะได้รับความสนใจและมีผู้เข้าชมงานผ่านแพลตฟอร์มต่างๆ ไม่ต่ํากว่า 3,5000 คนตลอดระยะเวลาจัดงาน
ทั้งนี้ กระทรวงดิจิทัลฯ เป็นหนี่งในผู้ร่วมสนับสนุนการจัดงานครั้งนี้ ร่วมกับหน่วยงานรัฐ และองค์กรภาคธุรกิจหลากหลายสาขา โดยงาน DigiTech ASEAN Thailand 2021 Online Event จัดขึ้นภายใต้ธีม “Connecting You with the Global Tech and Digital Community” สนับสนุนการผลักดันการนําดิจิทัลมาใช้เป็นตัวขับเคลื่อนธุรกิจ โดยในอีเว้นท์ออนไลน์นี้พร้อมนําเสนอโซลูชั่นล่าสุดเพื่อธุรกิจ ได้แก่ ซอฟต์แวร์เพื่อธุรกิจ ปัญญาประดิษฐ์ ความมั่นคงปลอดภัยไซเบอร์ อีคอมเมิร์ซและการตลาดดิจิทัล ดาต้าและคลาวด์ สมาร์ทโซลูชั่นส์และไอโอที รวมไปถึงเทคโนโลยี 5G และเครือข่าย อีกทั้ง เปิดเป็นเวทีพบปะของกลุ่มผู้ประกอบการและผู้ใช้เทคโนโลยี สร้างโอกาสทางธุรกิจ และเรียนรู้จากสัมมนาออนไลน์
“ภารกิจของเราคือ การส่งเสริมและสนับสนุนการนําเทคโนโลยีดิจิทัลและนวัตกรรม มาใช้ในธุรกิจทุกรูปแบบ และยังสนับสนุนการพัฒนาเทคโนโลยีที่สามารถเพิ่มมูลค่า ให้กับอุตสาหกรรมเทคโนโลยีดิจิทัลของประเทศไทย แผนพัฒนาดิจิทัล 20 ปีของเราเกี่ยวข้องกับการขับเคลื่อนเศรษฐกิจดิจิทัลของประเทศ DigiTech ASEAN Thailand 2021 Online Event จึงเป็นงานที่ทุกท่านจะได้เห็นและได้รับประโยชน์จากความก้าวหน้าของเทคโนโลยีดิจิทัล งานนี้จึงถือว่าเป็นงานที่สนับสนุนพันธกิจของกระทรวงฯ” นายชัยวุฒิกล่าว
ทั้งนี้ Digitech ASEAN Thailand สนับสนุนโดยกระทรวงดิจิทัลฯ, กระทรวงการอุดมศึกษา วิทยาศาสตร์ วิจัย และนวัตกรรม, สํานักงานส่งเสริมเศรษฐกิจดิจิทัล, สํานักงานนวัตกรรมแห่งชาติ, สํานักงานคณะกรรมการดิจิทัลเพื่อเศรษฐกิจและสังคมแห่งชาติ, สํานักงานพัฒนาวิทยาศาสตร์และเทคโนโลยีแห่งชาติ, สมาคมศึกษาและพัฒนาโอเพ่นซอร์ส, สมาคมไทยไอโอที, สมาคมอุตสาหกรรมซอฟต์แวร์ประเทศฮ่องกง, สมาคมเทคโนโลยีอีเว้นท์ประเทศฮ่องกง, สมาคมการค้าดิจิทัลและพาณิชย์อิเล็กทรอนิกส์ไทย-อาเซียน, สมาคมผู้ใช้ดิจิทัลไทย, สมาคมสินทรัพย์ดิจิทัล, เขตอุตสาหกรรมซอฟต์แวร์ประเทศไทย, สมาคมผู้เชี่ยวชาญด้านความปลอดภัยของข้อมูลประเทศสิงคโปร์, สมาคมความปลอดภัยเครือข่ายประเทศญี่ปุ่น และสมาคมผู้ผลิตไฟฟ้าและอิเล็กทรอนิกส์ประเทศไต้หวัน เป็นต้น
นอกเหนือจากงานแสดงสินค้าแบบออนไลน์แล้ว งานนี้ยังมีการจัดสัมมนาออนไลน์กว่า 60 หัวข้อและประเด็นที่น่าสนใจ มีผู้เชี่ยวชาญที่พร้อมบรรยายทั้งในแง่มุมของแนวโน้มของอุตสาหกรรมและกลยุทธ์ในการดําเนินธุรกิจ โดยคาดหวังว่าจะมีผู้เข้าร่วมสัมมนาออนไลน์กว่า 1,000 ราย
*****************
รัฐบาลไทย-ข่าวทำเนียบรัฐบาล-นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดโครงการพาณิชย์ลดราคา! ช่วยประชาชน (ข้าวถุงราคาประหยัด) Lot 19
วันศุกร์ที่ 8 กรกฎาคม 2565
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดโครงการพาณิชย์ลดราคา! ช่วยประชาชน (ข้าวถุงราคาประหยัด) Lot 19
เมื่อวันพฤหัสบดีที่ 7 กรกฎาคม 2565 ณ สถานีให้บริการน้ํามันพีที สาขาบางใหญ่ 3 จ.นนทบุรี
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดโครงการพาณิชย์ลดราคา! ช่วยประชาชน (ข้าวถุงราคาประหยัด) Lot 19 พร้อมด้วยนายวัฒนศักย์ เสือเอี่ยม อธิบดีกรมการค้าภายใน นายกสมาคมโรงสีข้าวไทย นายกสมาคมผู้ประกอบการข้าวถุงไทยและผู้บริหารสถานีให้บริการน้ํามันเชื้อเพลิงพีที ที่ สถานีให้บริการน้ํามันพีที สาขาบางใหญ่ 3 จ.นนทบุรี
นายจุรินทร์ กล่าวว่า วันนี้เป็นการเปิดโครงการพาณิชย์ลดราคา!ช่วยประชาชน Lot 19 จัดจําหน่ายข้าวถุงในราคาถูก โดยข้าวถุงที่จะนํามาจําหน่ายในโครงการนี้ประกอบด้วย ข้าวถุงขนาด 1 กก. 5 กก.แบะ 48 กก. รวม 228 ยี่ห้อ ปริมาณข้าวที่มาร่วมโครงการ มีจํานวน 1.5 ล้านกิโลกรัม หรือ 1,500 ตัน ประกอบด้วย 1.ข้าวหอมมะลิ 2.ข้าวหอมผสม 3.ข้าวขาว และ 4.ข้าวเหนียว เป็นต้น ราคาลดสูงสุดถึง 48% เฉลี่ยถุงละ 5-100 บาทต่อถุงโดยประมาณ ขึ้นอยู่กับยี่ห้อและขนาด มีบางรุ่นลดสูงสุดถึง 98 บาท จุดจําหน่ายข้าวถุงราคาถูกมีทั้งสิ้นทั่วประเทศ 703 จุดและคาดว่าจะเพิ่มขึ้นอีกถัดจากนี้ เริ่มต้น 703 จุดทั่วประเทศ ประกอบด้วย 1.ปั๊มน้ํามัน 3 บริษัท ที่เข้าร่วมโครงการ 1)PTT Station 244 จุดทั่วประเทศ 2)ปั๊มพีที 193 จุด 3)ปั๊มบางจาก 43 จุด 2.กลุ่มโรงสีโกดังและร้านค้าของโรงสีมีทั่วประเทศ 46 จุด 3.จุดที่พาณิชย์จังหวัดทั่วประเทศไปจัดในชุมชนที่มีความเหมาะสม 77 จุดทั่วประเทศ 4.ผ่านรถโมบายพาณิชย์ลดราคา!ช่วยประชาชน ที่จะตระเวนไปในพื้นที่ที่มีความเหมาะสมทั้งกรุงเทพและปริมณฑล ในชุมชนใหญ่ที่เหมาะสมต่อไป โดยจะเริ่มเฟสที่หนึ่งตั้งแต่วันนี้จนกระทั่งถึงวันที่ 31 กรกฎาคม 2565 ถ้าพี่น้องประชาชนให้ความสนใจจะขยายเวลาอีกครั้งหนึ่งซึ่งพิจารณาตามความเหมาะสมต่อไป
“สําหรับผู้บริโภคและที่สนใจ ว่าจุดจําหน่ายทั้ง 703 จุดทั่วประเทศอยู่ที่ไหนบ้างให้ติดตามได้จากเว็บไซต์โมบายพาณิชย์ https://mobilepanich.com/ หรือที่เว็บไซต์ของกรมการค้าภายใน โครงการพาณิชย์ลดราคาช่วยประชาชน Lot 19 ข้าวถุงราคาถูก ประสบความสําเร็จหรือเริ่มต้นได้เพราะได้รับความร่วมมืออย่างดีจากภาคเอกชนประกอบด้วยสมาคมโรงสีข้าวไทย สมาคมผู้ประกอบการข้าวถุงไทย และบริษัทปั๊มน้ํามันพีที ปตท.และบางจาก รวมทั้งบริษัทผลิตข้าวถุงทั้งหมดที่เข้าร่วมโครงการในวันนี้จํานวนถึง 228 ยี่ห้อ ขอขอบคุณทุกฝ่ายที่ร่วมกันช่วยแบ่งเบาภาระให้กับผู้บริโภคในยามที่ทุกคนอยากได้ข้าวสารถุงที่มีราคาถูกลดภาระค่าครองชีพให้กับพี่น้องประชาชนต่อไป”รองนายกรัฐมนตรีและรัฐมนตรีว่าการกระทรวงพาณิชย์ กล่าว
รัฐบาลไทย-ข่าวทำเนียบรัฐบาล-ธอส.ประเดิมยอดขายบ้านมือสองในงานประมูลออนไลน์ครั้งแรกของปี 3.3 Online Home Auction เพียง 1 ชั่วโมง ขายได้กว่า 103 ล้านบาท
วันศุกร์ที่ 4 มีนาคม 2565
ธอส.ประเดิมยอดขายบ้านมือสองในงานประมูลออนไลน์ครั้งแรกของปี 3.3 Online Home Auction เพียง 1 ชั่วโมง ขายได้กว่า 103 ล้านบาท
ธอส.เผยผลการจัดงานประมูลบ้านมือสองออนไลน์ครั้งแรกของปี 2565 “3.3 Online Home Auction ประมูลบ้านมือสอง ธอส. ออนไลน์” ผ่าน Application : G H Bank Smart NPA เปิดประมูลเพียง 1 ชั่วโมง ขายได้ถึง 92 รายการ มูลค่ารวมกว่า 103 ล้านบาท
ธนาคารอาคารสงเคราะห์ เผยผลการจัดงานประมูลบ้านมือสองออนไลน์ครั้งแรกของปี 2565 “3.3 Online Home Auction ประมูลบ้านมือสอง ธอส. ออนไลน์” ผ่าน Application : G H Bank Smart NPA เปิดประมูลเพียง 1 ชั่วโมง ขายได้ถึง 92 รายการ มูลค่ารวมกว่า 103 ล้านบาท แบ่งเป็น ทรัพย์ในพื้นที่กรุงเทพฯ และปริมณฑล 17 ล้านบาท และทรัพย์ในส่วนภูมิภาค 86 ล้านบาท โดยทรัพย์ที่ประมูลขายได้ในราคาต่ําที่สุด คือ บ้านเดี่ยวในอําเภอเมืองลําปาง จ.ลําปาง ปิดประมูลในราคาเพียง 305,000 บาท พิเศษ!! สําหรับลูกค้าที่ชนะการประมูล จะได้รับส่วนลด On Top เพิ่มอีก 10% จากราคาที่ปิดประมูล หากโอนกรรมสิทธิ์ภายในวันที่ 31 พฤษภาคม 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ตามที่ในวันนี้ (3 มีนาคม 2565) ธอส. ได้จัดงานประมูลบ้านมือสองออนไลน์ครั้งแรกของปี 2565 “3.3 Online Home Auction ประมูลบ้านมือสองธอส. ออนไลน์” ผ่าน Application : G H Bank Smart NPA ในระหว่างเวลา 12.00-13.00 น. ผลปรากฏว่า สามารถจําหน่ายบ้านมือสอง ธอส. ทั่วประเทศได้ 92 รายการ คิดเป็นจํานวนเงินรวม 103 ล้านบาท แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล 12 รายการ จํานวนเงิน 17 ล้านบาท และทรัพย์ในส่วนภูมิภาค 80 รายการ จํานวนเงิน 86 ล้านบาท โดยทรัพย์ที่ประมูลขายได้ในราคาต่ําที่สุด คือ ทรัพย์ประเภทบ้านเดี่ยวในอําเภอเมืองลําปาง จ.ลําปาง ปิดประมูลในราคา 305,000 บาท เพิ่มขึ้นจากราคาตั้งต้นเพียงแค่ 5,000 บาทเท่านั้น ส่วนทรัพย์ที่ประมูลขายได้ในราคาสูงสุด คือ ทรัพย์ประเภทบ้านเดี่ยว ในอําเภอเมืองเชียงใหม่ จ.เชียงใหม่ ปิดประมูลได้ในราคาตั้งต้นที่ 3,850,000 บาท พิเศษ!! ผู้ที่ชนะการประมูลจะได้รับส่วนลด On Top เพิ่มอีก 10% จากราคาที่ปิดประมูล หากโอนกรรมสิทธิ์ภายในวันที่ 31 พฤษภาคม 2565 นอกจากนี้ ยังสามารถใช้ “ผลิตภัณฑ์สินเชื่อสําหรับซื้อทรัพย์ NPA ของธนาคารปี 2564” ตามหลักเกณฑ์และเงื่อนไขที่ธนาคารกําหนด อัตราดอกเบี้ย 0% ต่อปี นานสูงสุด 24 เดือน หรือใช้สิทธิ์ผ่อนดาวน์ดอกเบี้ย 0% นานสูงสุดถึง 48 เดือน และสามารถเข้าอยู่อาศัยได้ในระหว่างผ่อนดาวน์เพียงวางเงินจอง เงินประกันการเข้าอยู่อาศัย 1.5% ของราคาประมูล และวางเงินดาวน์งวดแรกเท่านั้น
สําหรับผู้ที่พลาดการมีบ้านในครั้งนี้ สามารถเข้าร่วมประมูลบ้านมือสอง ธอส. ครั้งต่อไปที่จะมีขึ้นในวันจันทร์ที่ 4 เมษายน 2565 สอบถามข้อมูลเพิ่มเติมได้ที่ G H Bank Call Center โทร. 0-2645-9000 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @ghbnpa
รัฐบาลไทย-ข่าวทำเนียบรัฐบาล-ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565
วันศุกร์ที่ 8 เมษายน 2565
ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565
ความคืบหน้ามาตรการรักษาระดับการบริโภคภายในประเทศ ปี 2565 พบว่า จากข้อมูลสะสม ณ วันที่ 7 เมษายน 2565 ณ เวลา 23.00 น. มีผู้ใช้สิทธิทุกโครงการรวม 40.92 ล้านราย และมียอดใช้จ่ายรวมทั้งหมด 67,705.55 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้ามาตรการรักษาระดับการบริโภคภายในประเทศ ปี 2565 ซึ่งประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และโครงการคนละครึ่ง ระยะที่ 4 พบว่า จากข้อมูลสะสม ณ วันที่ 7 เมษายน 2565 ณ เวลา 23.00 น. มีผู้ใช้สิทธิทุกโครงการรวม 40.92 ล้านราย และมียอดใช้จ่ายรวมทั้งหมด 67,705.55 ล้านบาท โดยสรุปผลการใช้จ่ายได้ ดังนี้
1. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจํานวน 13.37 ล้านราย มียอดการใช้จ่ายรวม 7,315.73 ล้านบาท
2. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิจํานวน 1.29 ล้านราย มียอดการใช้จ่ายรวม 634.72 ล้านบาท
3. โครงการคนละครึ่ง ระยะที่ 4 มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จํานวน 25.46 ล้านราย ซึ่งมียอดใช้จ่าย 57,875.2 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จํานวน 8.02 แสนราย ซึ่งมียอดใช้จ่าย 1,679.9 ล้านบาท รวมมีผู้ใช้สิทธิทั้งหมดจํานวน 26.26 ล้านราย และยอดการใช้จ่ายรวม 59,555.1 ล้านบาท แบ่งเป็นเงินที่ประชาชนจ่าย 30,313.15 ล้านบาท และรัฐร่วมจ่าย 29,241.95 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 24,914.7 ล้านบาท ร้านธงฟ้า 10,241.4 ล้านบาท ร้าน OTOP 2,693.8 ล้านบาท ร้านค้าทั่วไป 20,528.5 ล้านบาท ร้านบริการ 1,063.2 ล้านบาท และกิจการขนส่งสาธารณะ 113.5 ล้านบาท สําหรับประชาชนที่ได้รับสิทธิทั้งหมด 26.38 ล้านราย เป็นประชาชนกลุ่มเดิมฯ ที่กดยืนยันสิทธิและมีการใช้สิทธิโครงการคนละครึ่ง ระยะที่ 4 แล้ว จํานวน 25.46 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย และในส่วนของผู้ประกอบการ มีผู้ประกอบการที่เข้าร่วมโครงการคนละครึ่ง ระยะที่ 4 แล้วจํานวน 1.35 ล้านราย โดยเป็นผู้ประกอบการรายใหม่ 2.9 หมื่นราย
สําหรับข้อมูลการใช้จ่ายสะสมผ่านฟู้ดเดลิเวอรี่แพลตฟอร์ม โครงการคนละครึ่ง ระยะที่ 4 มีการใช้จ่ายสะสม 1,768.9 ล้านบาท แบ่งเป็นเงินที่ประชาชนจ่าย 920.55 ล้านบาท และรัฐร่วมจ่าย 848.35 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 4 ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์ม มีจํานวน 9.41 หมื่นราย
โฆษกกระทรวงการคลังได้กล่าวเน้นย้ําว่า ทั้ง 3 โครงการดังกล่าวข้างต้นจะสิ้นสุดโครงการในวันที่ 30 เมษายน 2565 จึงขอเชิญชวนให้ประชาชนที่ยังมีสิทธิเหลือใช้จ่ายก่อนวันสิ้นสุดโครงการด้วย
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ธพส. ขานรับนโยบาย Work From Home เต็มสูบ พร้อมผนึกกำลังกับ สปสช. และ ม.มหิดล เปิดพื้นที่ศูนย์ราชการเฉลิมพระเกียรติฯ แจ้งวัฒนะ ตรวจคัดกรองโควิด-19
วันอังคารที่ 13 กรกฎาคม 2564
ธพส. ขานรับนโยบาย Work From Home เต็มสูบ พร้อมผนึกกําลังกับ สปสช. และ ม.มหิดล เปิดพื้นที่ศูนย์ราชการเฉลิมพระเกียรติฯ แจ้งวัฒนะ ตรวจคัดกรองโควิด-19
ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ขานรับนโยบาย Work From Home เต็มสูบ หลัง ศบค. ออกมาตรการควบคุมพื้นที่สูงสุด พร้อมประสานความร่วมมือกับ สปสช. และ มหาวิทยาลัยมหิดล จัดตั้งศูนย์ตรวจคัดกรองโควิด-19 ให้แก่ประชาชนกลุ่มเสี่ยง
บริษัท ธนารักษ์พัฒนาสินทรัพย์ จํากัด หรือ ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ขานรับนโยบาย Work From Home เต็มสูบ หลัง ศบค. ออกมาตรการควบคุมพื้นที่สูงสุด พร้อมประสานความร่วมมือกับ สปสช. และ มหาวิทยาลัยมหิดล จัดตั้งศูนย์ตรวจคัดกรองโควิด-19 ให้แก่ประชาชนกลุ่มเสี่ยง ระหว่างวันที่ 12-31 กรกฎาคม 2564 ณ ศูนย์ราชการเฉลิมพระเกียรติฯ แจ้งวัฒนะ
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า จากการที่ศูนย์บริหารสถานการณ์ โควิด-19 หรือ ศบค. ได้ประกาศการปฏิบัติในพื้นที่ควบคุมสูงสุดและเข้มงวด ในเขตกรุงเทพมหานครและปริมณฑลรวม 6 จังหวัด เมื่อวันที่ 9 กรกฎาคม ที่ผ่านมา เพื่อเพิ่มมาตรการความปลอดภัยให้กับประชาชนและลดการแพร่กระจายของเชื้อที่มีแนวโน้มสูงขึ้น ธพส. จึงขานรับนโยบายออกมาตรการและแนวทางปฏิบัติให้พนักงานและลูกจ้างปฏิบัติงานในลักษณะ Work From Home อย่างเต็มที่ไม่น้อยกว่าร้อยละ 90 ของจํานวนผู้ปฏิบัติงาน ตั้งแต่วันที่ 12 กรกฎาคม 2564 เป็นต้นไป เพื่อลดการเดินทางและการติดต่อสัมผัสระหว่างบุคคลให้มากที่สุด
นอกจากนี้ ธพส. ยังได้ประสานความร่วมมือกับ สํานักงานหลักประกันสุขภาพแห่งชาติ (สปสช.) และคณะเทคนิคการแพทย์ มหาวิทยาลัยมหิดล จัดตั้งศูนย์บริการตรวจคัดกรองโควิด-19 ให้แก่ประชาชนกลุ่มเสี่ยง ณ ศูนย์ราชการเฉลิมพระเกียรติฯ แจ้งวัฒนะ ระหว่างวันที่ 12-31 กรกฎาคม 2564 ดังนี้
1. วันจันทร์ที่ 12 กรกฎาคม 2564 เวลา 08:00-15:00 น. ณ จุดบริการตรวจ ชั้น 5 อาคารจอดรถ BC จํานวน 500 ราย
2. วันอังคารที่ 13 กรกฎาคม 2564 – วันเสาร์ที่ 31 กรกฎาคม 2564 เวลา 08:00-15:00 น. ณ จุดบริการตรวจ ชั้น 1 อาคารจอดรถ BC จํานวนวันละ 3,000 ราย
โดยผู้ประสงค์เข้ารับการตรวจโปรดกรอกรายละเอียดตามลิงค์นี้ https://forms.gle/1pAvZDbCVwAFdFR66 เพื่อความสะดวกในการนัดหมายวัน เวลาในการเข้ารับบริการ และไม่ต้องรอคิว เจ้าหน้าที่จาก สปสช. จะโทรติดต่อกับท่านโดยตรง หรือดูรายละเอียดได้ที่เว็บไซต์สํานักงานหลักประกันสุขภาพถ้วนหน้า www.nhso.go.th
ดร.นาฬิกอติภัค กล่าวว่า “ธพส. ได้เฝ้าติดตามสถานการณ์การแพร่ระบาดของเชื้อไวรัสโควิด-19 สายพันธุ์ใหม่อย่างใกล้ชิด รวมถึงประสานความร่วมมือกับทุกภาคส่วนอย่างเต็มความสามารถ โดยคํานึงถึงความปลอดภัยสูงสุดของข้าราชการ พนักงานและเจ้าหน้าที่ตลอดจนประชาชนผู้เข้ามาใช้บริการทุกคน สําหรับความร่วมมือในการจัดตั้งศูนย์ตรวจคัดกรองโควิด-19 ที่จะเปิดให้บริการตั้งแต่วันนี้ไปจนถึงสิ้นเดือนกรกฎาคม ผมขอเชิญชวนให้ประชาชนผู้มีความเสี่ยงเข้ามารับการตรวจคัดกรอง โดยทาง ธพส. ได้เตรียมพื้นที่อาคารจอดรถ BC ซึ่งเป็นพื้นที่โล่ง กว้างขวาง มีอากาศถ่ายเทสะดวก รวมถึงมีการดูแลรักษาความสะอาด ฆ่าเชื้อและคัดกรองอย่างเคร่งครัด ซึ่งเชื่อมั่นว่ากิจกรรมในครั้งนี้ จะเป็นการตรวจคัดกรองเชิงรุกเพื่อลดการแพร่ระบาดของเชื้อโควิด-19 อีกทั้งหากมีการตรวจพบเชื้อ ผู้ติดเชื้อจะได้รับคําแนะนําในการป้องกันตนเองเพื่อการดูแลและรักษาต่อไป”
ฝ่ายสื่อสารองค์กร ธพส.
โทร. 0 2142 2264
รัฐบาลไทย-ข่าวทำเนียบรัฐบาล-รปอ.ภานุวัฒน์ กล่าวเปิดการประชุมรัฐมนตรีด้านแร่ธาตุอาเซียน ครั้งที่ 8 (The 8th ASEAN Ministerial Meeting on Minerals - The 8th AMMin)
วันศุกร์ที่ 8 ตุลาคม 2564
รปอ.ภานุวัฒน์ กล่าวเปิดการประชุมรัฐมนตรีด้านแร่ธาตุอาเซียน ครั้งที่ 8 (The 8th ASEAN Ministerial Meeting on Minerals - The 8th AMMin)
การประชุมรัฐมนตรีด้านแร่ธาตุอาเซียน ครั้งที่ 8 (The 8th ASEAN Ministerial Meeting on Minerals - The 8th AMMin)
รปอ.ภานุวัฒน์ กล่าวเปิดการประชุมรัฐมนตรีด้านแร่ธาตุอาเซียน ครั้งที่ 8 (The 8th ASEAN Ministerial Meeting on Minerals - The 8th AMMin)
วันนี้ (8 ตุลาคม 2564) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นผู้แทนกระทรวงอุตสาหกรรม กล่าวเปิดการประชุมรัฐมนตรีด้านแร่ธาตุอาเซียน ครั้งที่ 8 (The 8th ASEAN Ministerial Meeting on Minerals - The 8th AMMin) เพื่อส่งมอบสถานะประธานการประชุมรัฐมนตรีด้านแร่ธาตุอาเซียน ครั้งที่ 7 ของไทย ให้กับประธานการประชุมรัฐมนตรีด้านแร่ธาตุอาเซียน ครั้งที่ 8 ของสาธารณรัฐสังคมนิยมเวียดนาม ซึ่งเป็นเจ้าภาพจัดการประชุมในปีนี้ โดยเป็นการประชุมผ่านระบบออนไลน์ ณ ห้องประชุม อก.2 ชั้น 3 สํานักงานปลัดกระทรวงอุตสาหกรรม ซึ่งมีผู้เข้าร่วมการประชุมครั้งนี้ได้แก่ รัฐมนตรีด้านเเร่ธาตุของประเทศสมาชิกอาเซียน สํานักงานเลขาธิการอาเซียน The International Energy Agency(IEA) และ The University of Queensland ,Australia
รัฐบาลไทย-ข่าวทำเนียบรัฐบาล-ครม.เห็นชอบกำหนด “วันที่ 5 ธันวาคมของทุกปี เป็นวันอาสาสมัครสากล” มุ่งขับเคลื่อนกิจกรรมอาสาสมัครไทยสู่สากล
วันอังคารที่ 17 สิงหาคม 2564
ครม.เห็นชอบกําหนด “วันที่ 5 ธันวาคมของทุกปี เป็นวันอาสาสมัครสากล” มุ่งขับเคลื่อนกิจกรรมอาสาสมัครไทยสู่สากล
ครม.เห็นชอบกําหนด “วันที่ 5 ธันวาคมของทุกปี เป็นวันอาสาสมัครสากล” มุ่งขับเคลื่อนกิจกรรมอาสาสมัครไทยสู่สากล
วันนี้ 17 สิงหาคม 2564 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 17 สิงหาคม 2564 ว่า ครม. เห็นชอบกําหนดให้มีการจัดงานวันอาสาสมัครสากล (International Volunteer Day: IVD) ตามมติสหประชาชาติ ในวันที่ 5 ธันวาคมเป็นประจําทุกปี เพื่อให้การขับเคลื่อนกิจกรรมด้านอาสาสมัครของไทยเผยแพร่สู่ระดับสากลและเป็นการยกระดับสู่การบรรลุเป้าหมายที่ยั่งยืน (SDGs) โดยกําหนดช่วงระยะเวลาการจัดกิจกรรมระหว่างวันที่ 21 ตุลาคม (วันอาสาสมัครไทย) ถึงวันที่ 5 ธันวาคม (วันอาสาสมัครสากล) ของทุกปี นอกจากนี้ ที่ประชุมได้มอบหมายให้กระทรวงการพัฒนาสังคมและความมั่นคงของมนุษย์เป็นผู้รับผิดชอบหลัก และกระทรวงการต่างประเทศ ร่วมรับผิดชอบในส่วนของการสนับสนุนและประสานงานในการจัดกิจกรรมต่างๆ เนื่องในโอกาสวันอาสาสมัครสากล
ความเป็นมาของ “วันอาสาสมัครสากล” ถูกกําหนดขึ้นจากมติขององค์การสหประชาชาติ (United Nations: UN) เมื่อวันที่ 17 ธันวาคม 2528 ได้ประกาศให้วันที่ 5 ธันวาคมของทุกปี เป็นวันอาสาสมัครสากล และเชิญชวนประเทศต่างๆ จัดกิจกรรมเนื่องในโอกาสดังกล่าว ซึ่งที่ผ่านมารัฐบาลไทยให้ความสําคัญกับงานอาสาสมัคร โดยคณะรัฐมนตรีเคยมีมติ เมื่อ 19 ธันวาคม 2543 กําหนดให้ “วันที่ 21 ตุลาคมของทุกปี เป็นวันอาสาสมัครไทย” เพื่อส่งเสริมการจัดกิจกรรมต่างๆ เกี่ยวกับอาสาสมัคร สําหรับการจัดกิจกรรมวันอาสาสมัครสากลในไทย ทางกระทรวงการพัฒนาสังคมและความมั่นคงของมนุษย์ได้ร่วมกับกระทรวงการต่างประเทศ และโครงการอาสาสมัครแห่งสหประชาชาติ (United Nations Volunteer: UNV) ได้จัดงานวันอาสาสมัครสากลของประเทศไทยขึ้นเป็นครั้งแรกอย่างไม่เป็นทางการ เมื่อวันที่ 29 พฤศจิกายน 2561 ณ ศูนย์ประชุมสหประชาชาติกรุงเทพมหานคร และจัดกิจกรรมตามหัวข้อที่องค์การสหประชาชาติกําหนดไว้ในแต่ละปี
รัฐบาลไทย-ข่าวทำเนียบรัฐบาล-ครม. ตั้ง “นายธนกร วังบุญคงชนะ” ดำรงตำแหน่งโฆษกรัฐบาล
วันอังคารที่ 24 สิงหาคม 2564
ครม. ตั้ง “นายธนกร วังบุญคงชนะ” ดํารงตําแหน่งโฆษกรัฐบาล
....
ที่ประชุม ครม. วันนี้ มีมติแต่งตั้งข้าราชการการเมือง ให้นายธนกร วังบุญคงชนะ ดํารงตําแหน่งโฆษกประจําสํานักนายกรัฐมนตรี ในขณะที่นายอนุชา บูรพชัยศรี ดํารงตําแหน่งรองเลขาธิการนายกรัฐมนตรีฝ่ายการเมือง มีผลตั้งแต่วันที่ 24 ส.ค. 64 เป็นต้นไป
.
โดยก่อนหน้านี้ นายธนกรฯ ดํารงตําแหน่งเลขานุการรัฐมนตรีประจําสํานักนายกรัฐมนตรี (นายอนุชา นาคาศัย) และโฆษกประจําศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (ศบศ.)
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรมเติมความรู้ด้านกฎหมายว่าด้วยโรงงานให้กับบุคลากร
วันศุกร์ที่ 19 สิงหาคม 2565
สํานักงานปลัดกระทรวงอุตสาหกรรมเติมความรู้ด้านกฎหมายว่าด้วยโรงงานให้กับบุคลากร
สํานักงานปลัดกระทรวงอุตสาหกรรมเติมความรู้ด้านกฎหมายว่าด้วยโรงงานให้กับบุคลากร
วันนี้ (19 สิงหาคม 2565) เวลา 08.45 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานเปิดสัมมนาเชิงปฏิบัติการ เรื่อง การพัฒนาความรู้ด้านกฎหมายว่าด้วยโรงงานสําหรับหน่วยงานใน สํานักงานปลัดกระทรวงอุตสาหกรรม เพื่อให้ผู้ปฏิบัติงานของสํานักงานปลัดกระทรวงอุตสาหกรรมในส่วนกลาง ได้รับความรู้ด้านกฎหมายโรงงานเกี่ยวกับการอนุมัติ อนุญาต และกํากับดูแลโรงงานในระดับหนึ่ง รวมถึงการตรวจสอบเงินสินบนรางวัลและค่าใช้จ่ายในการดําเนินงานตามกฎหมายว่าด้วยโรงงาน การจัดซื้อจัดจ้าง การจัดทําระบบสารสนเทศเกี่ยวกับโรงงานอุตสาหกรรม การเขียนแผนเสนอโครงการเพื่อขอรับงบประมาณ ซึ่งจะช่วยเพิ่มประสิทธิภาพในการบังคับใช้กฎหมายและสนับสนุนการปฏิบัติงานของพนักงานเจ้าหน้าที่ ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-PM handed over 2022 APEC chairmanship from New Zealand declared 2022 APEC theme “Open. Connect. Balance
วันศุกร์ที่ 12 พฤศจิกายน 2564
PM handed over 2022 APEC chairmanship from New Zealand declared 2022 APEC theme “Open. Connect. Balance
PM handed over 2022 APEC chairmanship from New Zealand declared 2022 APEC theme “Open. Connect. Balance"
November 12, 2021, at 2045hrs (Thailand), Prime Minister and Defense Minister Gen. Prayut Chan-o-cha attended the handover of APEC chairmanship from New Zealand Prime Minister Jacinda Ardern. Government Spokesperson Thanakorn Wangboonkongchana disclosed gist as follows:
The New Zealand Prime Minister stated about the 2021 theme of APEC, which is “Join, Work, Grow. Together”, that the theme was inspired by the Maori. Traditionally, building a waka (canoe) involved entire Māori communities working in harmony toward a common goal. These waka enabled Māori to traverse vast expanses of ocean. Likewise, building APEC prosperity requires collaborative effort from all the APEC economies to reach a common goal. New Zealand is thankful for being able to support APEC through hosting of the 2021 APEC. Today, with the handover of APEC chairmanship in 2022 to Thailand, New Zealand is confident that Thailand would paddle the APEC canoe forward with enthusiasm, creativity, and ingenuity. The New Zealand Prime Minister, then, handed over a waka paddler to the Prime Minister.
The Prime Minister thanked New Zealand for handing over the waka paddler for Thailand to paddle forward the APEC canoe. The country is honored to host the 2022 APEC, and would continue to work and collaborate with the APEC economies in order for us to grow together. He also invited the APEC leaders to ‘synergize’ strength and determination in reaching our goal in order to create the opened, dynamic, resilient, and peaceful APEC community for the future generations. The Prime Minister, then, declared the theme for 2022 APEC as “Open. Connect. Balance", for APEC to be “opened” to all opportunities, “connected” in every dimension, and “balanced” in all aspects. Thailand is now ready to welcome APEC families and guests to the country in November next year.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรี พอใจตัวเลขผู้ติดเชื้อโควิด-19 รายใหม่ในไทยต่ำว่า 2 พัน 2 วันต่อเนื่อง โดยวันนี้พบผู้ติดเชื้อ 1,833 ราย กำชับยังต้องปฏิบัติตามมาตรการของสาธารณสุข
วันอังคารที่ 14 มิถุนายน 2565
โฆษกรัฐบาลเผย นายกรัฐมนตรี พอใจตัวเลขผู้ติดเชื้อโควิด-19 รายใหม่ในไทยต่ําว่า 2 พัน 2 วันต่อเนื่อง โดยวันนี้พบผู้ติดเชื้อ 1,833 ราย กําชับยังต้องปฏิบัติตามมาตรการของสาธารณสุข
โฆษกรัฐบาลเผย นายกรัฐมนตรี พอใจตัวเลขผู้ติดเชื้อโควิด-19 รายใหม่ในไทยต่ําว่า 2 พัน 2 วันต่อเนื่อง โดยวันนี้พบผู้ติดเชื้อ 1,833 ราย กําชับยังต้องปฏิบัติตามมาตรการของสาธารณสุข และให้ สธ.ติดตาม ให้ความรู้แก่ประชาชน
วันนี้ (14 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําแม้สถานการณ์โควิด-19 ในประเทศจะดีขึ้นต่อเนื่อง จํานวนผู้ติดเชื้ออยู่ในระดับควบคุม โดยวันนี้พบผู้ติดเชื้อต่ํากว่า 2,000 ราย ติดต่อกัน 2 วันต่อเนื่อง นับเป็นสัญญาณที่ดีในการขับเคลื่อนประเทศให้กลับเข้าสู่ ภาวะปกติใหม่ อย่างไรก็ตามขอให้ประชาชนทุกคนยังต้องปฏิบัติตามมาตรการของสาธารณสุขอยู่ เพื่อไม่ให้เกิดการระบาดขึ้นใหม่ ทั้งนี้ นายกรัฐมนตรีกําชับกระทรวงสาธารณสุข ติดตามและให้ความรู้แก่ประชาชนในเรื่องของวัคซีนและการดูแลตนเองให้ปลอดภัยจากอาการ Long COVID เพื่อสร้างความมั่นใจแก่ประชาชนว่าเราจะสามารถชนะและก้าวผ่านโรคโควิด-19 ไปได้
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,833 ราย จําแนกเป็น ผู้ป่วยในประเทศ 1,832 ราย ผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 19 ราย ผู้ที่กําลังรักษาตัว 21,445 ราย และมียอดผู้ที่หายป่วยกลับบ้านแล้ว 2,155 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,265,062 ราย จํานวนผู้ที่หายป่วยสะสมจํานวน 2,268,190 ราย จํานวนผู้ป่วยปอดอักเสบรักษาตัวอยู่ในโรงพยาบาล 656 ราย ขณะที่ภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 13 มิ.ย. 65 รวม 138,441,640 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,826,807 โดส ผู้ได้รับวัคซีนเข็มที่ 2 สะสม 52,861,813 โดส ผู้ได้รับวัคซีนเข็มที่ 3 สะสม 25,093,138 โดส และผู้ได้รับวัคซีนเข็มที่ 4 สะสม 3,659,882 โดส
รัฐบาลไทย-ข่าวทำเนียบรัฐบาล-โฆษกรัฐบาลแจงข้อเท็จจริง “นายกฯ” ลงพื้นที่สงขลา-พัทลุง ไม่ได้มีการปิดถนน เจ้าหน้าที่เพียงขอความร่วมมือประชาชนเลี่ยงบางเส้นทาง ย้ำเจตนาการลงพื้นที่แต่ละครั้ง เพื่อแก้ปัญหาให้ประชาชน
วันจันทร์ที่ 25 เมษายน 2565
โฆษกรัฐบาลแจงข้อเท็จจริง “นายกฯ” ลงพื้นที่สงขลา-พัทลุง ไม่ได้มีการปิดถนน เจ้าหน้าที่เพียงขอความร่วมมือประชาชนเลี่ยงบางเส้นทาง ย้ําเจตนาการลงพื้นที่แต่ละครั้ง เพื่อแก้ปัญหาให้ประชาชน
โฆษกรัฐบาลแจงข้อเท็จจริง “นายกฯ” ลงพื้นที่สงขลา-พัทลุง ไม่ได้มีการปิดถนน เจ้าหน้าที่เพียงขอความร่วมมือประชาชนเลี่ยงบางเส้นทาง ย้ําเจตนาการลงพื้นที่แต่ละครั้ง เพื่อแก้ปัญหาให้ประชาชน ไม่ต้องการสร้างความเดือดร้อน
วันที่ 25 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงการโพสต์ข้อความติดแฮชแท็ก “ปิดถนนเพื่อลุง” กรณี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพร้อมคณะ ลงพื้นที่ตรวจราชการจังหวัดสงขลาและจังหวัดพัทลุงในวันนี้ว่า ได้รับการรายงานจาก พล.ต.ต.ตานิตย์ รามดิษฐ์ ผู้บังคับการตํารวจภูธรจังหวัดพัทลุง ยืนยันไม่มีการปิดถนน เป็นเพียงขอความร่วมมือให้ประชาชนเลี่ยงเส้นทางถนนบางสาย เพื่ออํานวยความสะดวก ขบวนพาเหรดที่มีการแสดงชุดโนรา จํานวน 6 ขบวน ในโครงการส่งเสริมศิลปะวัฒนธรรมพื้นบ้านการแสดงโนราสืบสานศิลป์แผ่นดินโนรามรดกโลกภูมิปัญญาไทยวัฒนธรรม มีผู้ร่วมกิจกรรมกว่า 900 คน ซึ่งเป็นแสดงของพี่น้องชาวพัทลุง ดังนั้นจึงมีการแบ่งการใช้เส้นทาง เพื่อให้มีขบวนพาเหรดมีความสะดวก และการจราจรยังสามารถใช้ได้ตามปกติ ขอย้ําว่า การลงพื้นที่ตรวจราชการของนายกรัฐมนตรีในแต่ละครั้ง นายกรัฐมนตรีสั่งการทุกหน่วยงาน ต้องไม่สร้างความเดือดร้อนให้กับประชาชนในพื้นที่ ซึ่งได้มีการกําชับให้ส่วนราชการในพื้นที่ให้ปฏิบัติอย่างเคร่งครัด โดยเฉพาะการจราจร จะต้องไม่มีการปิดเส้นทาง
“นายกรัฐมนตรีต้องการลงพื้นที่พบปะให้กําลังใจประชาชน เพื่อรับทราบปัญหาโดยตรง ไม่ใช่ลงไปแล้วสร้างความเดือดร้อนให้กับประชาชน จึงฝากให้หน่วยงานที่เกี่ยวข้องเร่งปรับปรุงแก้ไขคําสั่งที่อาจทําให้ประชาชนได้รับความลําบาก อย่าทําให้เกิดผลกระทบต่อประชาชน ไม่ว่าจะด้านความรู้สึก และการดํารงชีวิตประจําวัน ทั้งนี้ มีข้อน่าสังเกตจากการตรวจสอบพบว่า กรณีเพจพัทลุงปลดแอก ซึ่งมีนายณัฐพงศ์ ตาแก้ว เป็นผู้ดูแลเพจ เป็นกลุ่มมีความเห็นต่างทางการเมือง มีความเคลื่อนไหวโดยการเชิญชวนมวลชนมายื่นหนังสือร้องเรียนที่ศูนย์ดํารงธรรมจังหวัดพัทลุง น่าจะเป็นความเคลื่อนไหวเพื่อเป็นการดิสเครดิตทางการเมืองด้วยหรือไม่” นายธนกรย้ํา
รัฐบาลไทย-ข่าวทำเนียบรัฐบาล-“ชัยวุฒิ” เผย NT เร่งจัดระเบียบสายสื่อสาร ณ ชุมชนวังสิงห์คำ หลังชาวเชียงใหม่ร้องหวั่นไฟไหม้
วันพฤหัสบดีที่ 30 มิถุนายน 2565
“ชัยวุฒิ” เผย NT เร่งจัดระเบียบสายสื่อสาร ณ ชุมชนวังสิงห์คํา หลังชาวเชียงใหม่ร้องหวั่นไฟไหม้
“ชัยวุฒิ” เผย NT เร่งจัดระเบียบสายสื่อสาร ณ ชุมชนวังสิงห์คํา หลังชาวเชียงใหม่ร้องหวั่นไฟไหม้
วันนี้ (30 มิ.ย.65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) พร้อมด้วย นางสมจิตต์ ธีระชุติกุล รองกรรมการผู้จัดการใหญ่ บริษัท โทรคมนาคมเเห่งชาติ จํากัด (มหาชน )หรือ NT ลงพื้นที่ตรวจสภาพความเรียบร้อยสายสื่อสาร บริเวณถนน วังสิงห์คํา อําเภอเมือง จ. เชียงใหม่ หลังจากที่มีชาวบ้านร้องเรียนว่าได้รับความเดือดร้อนจากสายไฟเเละสายสื่อสารรกรุงรังเเละกังวลว่าอาจจะเกิดอุบัติเหตุขึ้นได้
โดยนายชัยวุฒิ กล่าวว่า จังหวัดเชียงใหม่ เป็นหนึ่งจังหวัดหัวเมืองที่กระทรวงฯมีโครงการที่จะจัดระเบียบสายสื่อสาร ในพื้นที่เกือบทุกจุดที่มีปัญหา สําหรับพื้นที่ ณ ถนนวังสิงห์คํา จังหวัดเชียงใหม่ เป็นพื้นที่ที่มีปัญหาสายสื่อสาร ไม่เป็นระเบียบ อยู่ระเกะระกะรกรุงรัง ซึ่งพื้นที่ดังกล่าวอยู่ในแผนงานการจัดระเบียบสายสื่อสาร ของบริษัท NT ในจังหวัดเชียงใหม่มีทั้งหมด 47 เส้นทาง ที่ต้องดําเนินการให้เสร็จภายในสิ้นปี ขณะนี้ ณ จุดที่วังสิงห์คําได้ประสานการไฟฟ้าส่วนภูมิภาครอให้เอาไม้คอนมาติดตั้ง พอเอามาติดเรียบร้อย เราก็จะจัดระเบียบสายมัดรวมให้เรียบร้อยและลื้อสายเก่าทิ้ง ทาง NT จะเร่งดําเนินการให้ดีที่สุดเพื่อแก้ปัญหาให้พี่น้องประชาชน
“วันนี้ผมเดินทางมาถนนวังสิงห์คําซึ่ง พบว่ามีสายสื่อสาร สายไฟ เก่าจํานวนมาก และอยู่ในสภาพที่รกรุงรังมาก ซึ่งทางบริษัทโทรคมนาคมแห่งชาติหรือ NT ก็มีโครงการที่จะจัดระเบียบสายภายในสิ้นปีนี้ ผมจะเร่งรัดให้ทําให้เร็วที่สุด โดยจะร่วมมือและประสานไปยังการไฟฟ้าส่วนภูมิภาค ต้องบูรณาการทํางานร่วมกัน” นายชัยวุฒิกล่าว
ทั้งนี้ รัฐมนตรีดีอีเอส ย้ําว่า ในการทํางานทุกกระทรวงมีโครงการและแผนงานทุกเรื่องโดยเฉพาะการแก้ไขปัญหาให้กับพี่น้องประชาชนและการพัฒนาบ้านเมืองช่วงที่ผ่านมาประชาชนอาจจะไม่ค่อยได้รับรู้ เราต้องพยายามประชาสัมพันธ์เพื่อให้ทราบว่ารัฐบาลได้ทําอะไรบ้างที่เป็นประโยชน์กับพี่น้องประชาชน และเร่งแก้ปัญหาต่างๆอย่างเป็นรูปธรรม การลงพื้นที่เป็นสิ่งที่ดีที่ได้มาติดตามการทํางานให้ดีขึ้น ที่สําคัญเป็นการประชาสัมพันธ์โครงการดีๆที่เป็นประโยชน์ให้กับพี่น้องประชาชน
ด้านนายสุรีย์ ฉอสันเทียะ ชาวบ้านในชุมชนวังสิงห์คํา เจ้าของร้านตะวันสูท กล่าวว่า ตนมาร้องเรียนเเละอยากให้ภาครัฐช่วยเหลือเพราะเกรงว่าสายไฟ สายสื่อสารดังกล่าวอยู่ใกล้กับหมอเเปลงไฟฟ้าเเละเคยเกิดเสียงดังหลายครั้งชาวบ้านเลยกังวลว่าอาจจะระเบิดและไฟไหม้ได้
***********************
รัฐบาลไทย-ข่าวทำเนียบรัฐบาล-18 - 27 ม.ค. นี้ พม. เชิญชวนคู่รักสมัครปีนผาจดทะเบียนสมรสในวันแห่งความรัก 14 ก.พ. 65 ที่ภูผาหินบ้านมุง จ.พิษณุโลก
วันศุกร์ที่ 21 มกราคม 2565
18 - 27 ม.ค. นี้ พม. เชิญชวนคู่รักสมัครปีนผาจดทะเบียนสมรสในวันแห่งความรัก 14 ก.พ. 65 ที่ภูผาหินบ้านมุง จ.พิษณุโลก
18 - 27 ม.ค. นี้ พม. เชิญชวนคู่รักสมัครปีนผาจดทะเบียนสมรสในวันแห่งความรัก 14 ก.พ. 65 ที่ภูผาหินบ้านมุง จ.พิษณุโลก
วันที่ 18 ม.ค. 65 เวลา 18.00 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ (พม.) เปิดเผยว่า กระทรวง พม. ได้บูรณาการความร่วมมือกับภาคีเครือข่ายในพื้นที่จังหวัดพิษณุโลก เพื่อเตรียมจัดงาน "ปีน ปั่น ปลูกป่านันทนาการภูผาหินบ้านมุง"ณ พื้นที่ตําบลบ้านมุง อําเภอเนินมะปราง จังหวัดพิษณุโลก ในวันที่ 14 กุมภาพันธ์ 2565 ซึ่งตรงกับวันแห่งความรัก ด้วยกิจกรรมที่น่าสนใจ อาทิ 1) การจดทะเบียนสมรสที่พื้นที่ปีนหน้าผา 2) กิจกรรมการแข่งขันปั่นจักรยาน และ 3) การปลูกต้นไม้เพิ่มพื้นที่สีเขียว ทั้งนี้ งานดังกล่าวจัดขึ้นตามนโยบายของนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ในการพัฒนาจังหวัดพิษณุโลก ด้วยการขับเคลื่อนพื้นที่ตําบลบ้านมุง อําเภอเนินมะปราง ซึ่งเป็นพื้นที่ที่มีศักยภาพในการท่องเที่ยว มีทุนทางทรัพยากรธรรมชาติที่อุดมสมบูรณ์ ทั้งถ้ํา หน้าผา ภูเขาหินปูนที่สวยงาม ถูกขนานนามว่า กุ้ยหลิน เมืองไทย โดยพัฒนาให้เป็นแหล่งท่องเที่ยวที่สําคัญของจังหวัด เป็นการช่วยเหลือประชาชนทุกกลุ่มทุกช่วงวัยในพื้นที่ให้มีอาชีพ สร้างรายได้เพิ่มขึ้น เกิดการพัฒนาเศรษฐกิจฐานรากที่เข้มแข็งทั้งในระดับชุมชนและท้องถิ่น
นางสาวแรมรุ้งกล่าวต่อไปว่า สําหรับวันที่ 13 - 14 กุมภาพันธ์ 2565 (2 วัน 1 คืน) กระทรวง พม. โดยกรมกิจการสตรีและสถาบันครอบครัว (สค.) ได้จัดกิจกรรม ปีนปั่น ปลูก ผูกใจ...รักไร้พรมแดน ณ ภูผาหินบ้านมุง ตําบลบ้านมุง อําเภอเนินมะปราง โดยเปิดรับสมัครคู่รักไม่จํากัดเพศที่มีความสนใจในการปีนเขาเข้าร่วมทํากิจกรรมน่าประทับใจ อาทิ 1) กิจกรรมปีนผาสัญญารักนิรันดร์ (ปีนผา จดทะเบียนสมรส และมอบใบสัญญารัก ณ ภูผาหินบ้านมุง (ผาถ้ําน้ํา) 2) กิจกรรมจูงมือเดินเล่นยามเย็น ดูฝูงค้างคาว ณ จุดชมค้างค้างคาวบ้านมุง 3) กิจกรรมตักบาตรร่วมขัน ฉันรักเธอ (ตักบาตรเช้า) 4) กิจกรรมทําผ้ามัดย้อมคล้องใจ และ 5) กิจกรรมเรียนรู้คู่รัก รักอย่างไร ไร้รุนแรง ทั้งนี้ เปิดรับสมัครคู่รักที่สนใจเข้าร่วมกิจกรรม ตั้งแต่วันนี้ถึงวันที่ 27 มกราคม 2565 และสามารถดาวน์โหลดใบสมัครได้ที่https://drive.google.com/drive/folders/1qfR0NiE49dJPzqFUlkpWubNFfpSjIHJB?usp=sharingพร้อมส่งใบสมัครมาที่ E-mail :family_center08@hotmail.comโดยจะประกาศผลคู่รักที่ได้รับการคัดเลือกในวันที่ 2 กุมภาพันธ์ 2565 ซึ่งจะไม่เสียค่าใช้จ่ายแต่อย่างใดตลอดการเข้าร่วมกิจกรรม สําหรับรายละเอียดเพิ่มเติม สามารถดูในใบสมัครและสอบถามได้ที่ โทร. 0 2659 6717 - 18 กลุ่มส่งเสริมและพัฒนา กองส่งเสริมสถาบันครอบครัว สค.
รัฐบาลไทย-ข่าวทำเนียบรัฐบาล-ประชุม คกก.สุขภาพจิตแห่งชาติ ครั้งที่ 1/2565
วันอังคารที่ 11 มกราคม 2565
ประชุม คกก.สุขภาพจิตแห่งชาติ ครั้งที่ 1/2565
เมื่อวันที่ 7 มกราคม 2565 ที่ห้องประชุมชัยนาทนเรนทร สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการสุขภาพจิตแห่งชาติ ครั้งที่ 1/2565 โดยที่ประชุมมีมติเห็นชอบแนว
เมื่อวันที่ 7 มกราคม 2565 ที่ห้องประชุมชัยนาทนเรนทร สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการสุขภาพจิตแห่งชาติ ครั้งที่ 1/2565 โดยที่ประชุมมีมติเห็นชอบแนวทางปรับคณะอนุกรรมการเพื่อรองรับมาตรการด้านสุขภาพจิตเชิงรุกถึงระดับจังหวัดทั่วประเทศ เพื่อลดปัจจัยที่นํามาสู่การฆ่าตัวตาย
รัฐบาลไทย-ข่าวทำเนียบรัฐบาล-ธนาคารอาคารสงเคราะห์ ให้บริการข้อมูลลูกค้าที่เคยยืนยันตัวตน (NDID)กับ ธอส. ข้ามธนาคารได้ ภายใต้ Regulatory Sandbox ของ ธปท.
วันศุกร์ที่ 25 มิถุนายน 2564
ธนาคารอาคารสงเคราะห์ ให้บริการข้อมูลลูกค้าที่เคยยืนยันตัวตน (NDID)กับ ธอส. ข้ามธนาคารได้ ภายใต้ Regulatory Sandbox ของ ธปท.
ธอส.พร้อมเข้าร่วมทดสอบการให้บริการเปิดบัญชีเงินฝากออมทรัพย์ผ่านช่องทางดิจิทัล โดยใช้การพิสูจน์และยืนยันตัวตนข้ามธนาคาร ผ่านแพลตฟอร์ม เนชั่นแนลดิจิทัล ไอดี ทางโมบายแอปพลิเคชั่น GHB ALL ของ ธอส. ด้วยเทคโนโลยีชีวมิติ ตั้งแต่วันที่ 15 มิ.ย.2564 เป็นต้นไป
ธนาคารอาคารสงเคราะห์ (ธอส.) พร้อมเข้าร่วมทดสอบการให้บริการเปิดบัญชีเงินฝากออมทรัพย์ผ่านช่องทางดิจิทัล โดยใช้การพิสูจน์และยืนยันตัวตนข้ามธนาคาร ผ่านแพลตฟอร์ม เนชั่นแนลดิจิทัล ไอดี (National Digital ID หรือ NDID) ทางโมบายแอปพลิเคชั่น GHB ALL ของธนาคารอาคารสงเคราะห์ ด้วยเทคโนโลยีชีวมิติ (Biometrics) ตั้งแต่วันที่ 15 มิถุนายน 2564 เป็นต้นไป ซึ่งเป็นช่วงระหว่างที่ร่วมทดสอบใน Regulatory Sandbox ของธนาคารแห่งประเทศไทย (ธปท.) โดยจะช่วยให้ลูกค้าที่เปิดบัญชีเงินฝากออมทรัพย์กับ ธนาคารอาคารสงเคราะห์ และมีการพิสูจน์และยืนยันตัวตนด้วยการเปรียบเทียบภาพถ่ายใบหน้าที่เคยจัดเก็บไว้กับธนาคารอาคารสงเคราะห์ สามารถแสดงความจํานงขอใช้ข้อมูลที่เคยยืนยันตัวตนกับธนาคารอาคารสงเคราะห์ เพื่อนําไปใช้กับธนาคารอื่นที่ลูกค้าประสงค์จะทําธุรกรรมทางการเงินได้ตั้งแต่วันนี้เป็นต้นไป และให้ลูกค้าประชาชนสามารถเข้าถึงบริการทางการเงินได้สะดวก รวดเร็ว และปลอดภัยมากขึ้นผ่านช่องทางดิจิทัล โดยไม่ต้องเดินทางไปที่สาขาธนาคารภายใต้สถานการณ์ป้องกันความเสี่ยงอันเกิดจากเชื้อไวรัส COVID-19 ทั้งนี้ ลูกค้าสามารถศึกษาขั้นตอนการเปิดบัญชีเงินฝากออมทรัพย์ผ่าน GHB ALL และการพิสูจน์และการยืนยันตัวตนแบบง่าย ๆ และรวดเร็วได้ที่เว็บไซต์ของธนาคารอาคารสงเคราะห์ www.ghbank.co.th หรือ สอบถามข้อมูลเพิ่มเติมติดต่อ ศูนย์ลูกค้าสัมพันธ์ ธอส. โทร. 0-2645-9000